
ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός δρόμων και απόσταση οικοδομών από τα όρια με τους 


κοινόχρηστους χώρους, στους οικισμούς Μακύνειας - Ρίζας - 
Μαγκλαρέϊκα - Αγραπιδόκαμπος Ν. Αιτωλίας και Ακαρνα¬ 
νίας. 1 

Κατηγοριοποίηση, καθορισμός ορίων και όρων και περιορισμών δό¬ 
μησης στους οικισμούς Μάζια και Κήπους Μάζιας Νομού Ιωαν- 

νίνων.I. 2 

Ένταξη σε κατηγορίες και καθορισμός ορίων του οικισμού ΑΓ. ΕΙ¬ 
ΡΗΝΗ της Κοινότητας Αγ. Ειρήνης Νομού Λακωνίας με καθο¬ 
ρισμό όρων και περιορισμών δόμησης. 3 

Ένταξη σε κατηγορίες και καθορισμός ορίων του οικισμού ΡΕΙΧΙΑ 
- ΜΠΕΑΕΣΑΙΪΚΑ της Κοινότητας Ρειχέας Επιδ. Λιμηράς Νο¬ 
μού Λακωνίας με καθορισμό όρων και περιορισμών δόμησης. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4500 σχετ. 2451, 4067, 2453 (1) 

Καθορισμός δρόμων και απόσταση οικοδομών από τα όρια με κοινόχρη¬ 
στους χώρους, στους οικισμούς Μακύνειας - Ρίζας - Μαγκλαρέϊκα - 
Αγραπιδόκαμπος Ν. Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛίλΣ & ΑΚΑΡΝΑΝΙΑΣ 
Έχοντας υπόψη: 

1) Το από 24.4.85 Π.Δ/γμα (ΦΕΚ 181Δ'/3.5.85) «περί καθορι¬ 
σμού ορίων οικισμών μέχρι 2.000» κατοίκους και συγκεκριμένα το άρ- 
3ρο 6 παρ. 3 δεύτερο εδάφιο, όπως προστέθηκε με το από 14.2.87 
[ΦΕΚ 133Δ/23.2.87). 


2) Η υπ’ αριθ. 43/88 απόφαση Κοινοτικού Συμβουλίου με την οποία 
χαρακτηρίζει τους δρόμους εντός των ορίων του Οικισμού. 

3) Την υπ’ αριθ. 1142/24.10.88 απόφαση Νομάρχη «περί καθορι¬ 
σμού ορίου στον Οικισμό Μακύνειας. 

4) Την 17931/9.9.82 απόφαση Νομάρχη «περί μεταφοράς αρμο¬ 
διοτήτων». 

5) Την υπ’ αριθ. 1199/20.10.88 εισήγηση πολεοδομικού Γραφείου 
Ναυπακτίας. 

6) Την υπ’ αριθ. 20/88 (θέμα 2ον) γνωμοδότηση Συμβουλίου ΧΟΠ, 
στη συνεδρίαση της 15.11.88., αποφασίζουμε: 

Η τοποθέτηση των οικοδομών εντός των ορίων των οικισμών Μακύ- 
νειας Ν. Αιτωλίας και Ακαρνανίας, και η απόσταση από τα όρια με τους 
κοινόχρηστους χώρους, καθορίζεται όπως, παρακάτω: 

1. Κάθε δρόμος που θα παραχωρείται με συμβολαιογραφική πράξη 
για κοινή χρήση στην Κοινότητα να έχει συνολικό πλάτος 6 μ. 

2. Κάθε νέα οικοδομή να τοποθετείται εσώτερα της πρόσοψης από 
Κοινοτικό δρόμο και σε απόσταση 6 μ. από τον άξονά του. 

3. Κάθε ιδιοκτήτης οικοπέδου που έχει πρόσοψη σε Κοινοτικό δρόμο 
κάτω των 6 μ. (έξι) πλάτους, απαγορεύεται να κατασκευάζει μανδρό- 
τοιχο πλησιέστερα των 3 μ. από τον άξονα του δρόμου. 

Σε περίπτωση που η τήρηση των παραπάνω αποστάσεων δημιουργεί 
προβλήματα στην οικοδόμηση των οικοπέδων, θα αποφαίνεται η αρμό¬ 
δια ΕΠΑΕ για την θέση του κτηρίου. 

Τα τοπογραφικά διαγράμματα θα θεωρούνται απο την Κοινότητα, 
όσον αφορά τον χαρακτηρισμό των δρόμων, και την απόσταση από τον 
άξονά τους, καθώς και για το πλάτος τους. 

Η ισχύς της παρούσης απόφασης αρχίζει από την δημοσίευσή της 
στην Εφημερίδα της Κυβερνήσεως. 

Μεσσολόγγι, 16 Νοεμβρίου 1988 

Με εντολή Νομάρχη 
Ο Προϊστάμενος 
Γ. ΚΑΛΟΓΕΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 609 (2) 

Κατηγοριοποίηση, καθορισμός ορίων και όρων και περιορισμών δόμη¬ 
σης στους οικισμούς Μάζια και Κήπους Μάζιας Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ' «περί τρόπου 
καθορισμού ορίων οικισμών της χώρας, μέχρι 2.000 κατοίκους, κατη¬ 
γορίες αυτών και καθορισμού όρων και περιορισμών όρων δόμησης και 
όπως τροποποιήθηκαν από το Π. Δ/γμα 14.2.87 ΦΕΚ 133Δ'. 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος Ανοικτών 
Πόλεων που αφορούν την κατηγοριοποίηση και του προσδιορισμό των 
ορίων των οικισμών του θέματος. 

3. Τα δελτία αρχιτεκτονικής αναγνώρισης που συμπληρώθηκαν από 
τους προαναφερομένους μελετητές κατά τις υποδείξεις των σχετικών 
προδιαγραφών του Τπ. ΠΕ.ΧΩ.ΔΕ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5.. Την 20/1987 απόφαση του Κοινοτικού Συμβουλίου Μάζιας. 

6. Την γνωμοδότηση του Δασαρχείου Ιωαννίνων για τις περιοχές 
που πρέπει να εξαιρεθούν των ορίων των οικισμών σαν δάση και δασικές 
εκτάσεις όπως διατυπώθηκε με το 3139/16.5.88 έγγραφό του. 

7. Την 15/71/16.6.88 γνωμοδότηση του Σ. ΧΟΠ του Νομού. 

8. Τις διατάξεις του Α.Ν. 314/68 και του άρθρου 9 του Ν. Δ/τος 
17.7.23 «περί αρμοδιότητας επιβολής όρων δόμησης κ.λ.π.». 

9. Την Γ4δ/15883/1903/8.2.88 απόφαση ϊπ. ΠΕ.ΧΩ.ΔΕ. για 
κατάργηση της δημοσίευσης διαγραμμάτων σε ΦΕΚ, αποφασίζουμε: 

Κατατάσσουμε τους οικισμούς του θέματος στις κατηγορίες: 

α) Μάζια: Ούτε Περιαστικός, Αδιάφορος, Δυναμικός, Διάσπαρτος, 
και Μεσαίος. 

β) Κήποι Μάζιας: Ούτε Περιαστικός, Αδιάφορος, Φθίνων, Διάσπαρ¬ 
τος, και Μικρός. 

2. Καθορίζουμε τα όρια των οικισμών του θέματος όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλίμ. 1:5.000 
που αποτελούν αναπόσπαστα μέρη της απόφασης αυτής και συντάχθη¬ 
καν βάσει στοιχείων χαρτών και επιτόπου ελέγχου. 

3. Για τον οικισμό Μάζιας ισχύουν οι όροι δόμησης που ορίζονται από 
το Π.Δ/γμα 26.9.79 ΦΕΚ 594Δ' «περί οικισμών περιοχής Ζαγορίου». 

4. Καθορίζουμε οικοδομική γραμμή σε απόσταση 30 μ. από τον 
άξονα της 6ης Εθν. οδού για τα οικόπεδα του οικισμού Μάζιας που 
έχουν πρόσωπο σ’ αυτή. 

5. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης.για τον-οικισμό Κήπων Μάζιας: 

Α. Γενικοί όροι δόμησης. 

1. Εντός των ορίων του οικισμού ισχύουν οι γενικοί όροι δόμησης που 


προβλέπονται από τα Π. Δ/γματα 24.4.85 ΦΕΚ 181Δ' και 14.2.87 
ΦΕΚ 133Δ' και αρτιότητα γηπέδου 500 τ.μ. σε όλο το εντός ορίων οι¬ 
κισμό. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα γήπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος ΦΕΚ 181 Δ'. 

3. Για την έκδοση οικοδομικής αδείας των ορίων του οικισμού Κή¬ 
πων Μάζιας απαιτείται γνωμοδότηση του Δασαρχείου Ιωαννίνων γιατί 
τυχόν δάση και δασικές εκτάσεις που συντάχθηκαν στα όρια του οικι¬ 
σμού εξακολουθούν να διέπονται από το δασικό καθεστώς. 

Β. Ειδικοί όροι δόμησης. 

. Για τον οικισμό Κήποι Μάζιας καθορίζουμε τους ειδικούς όρους δό¬ 
μησης που αναγράφονται στην καρτέλα που συνοδεύει την παρούσα, με 
την διευκρίνηση ότι είναι υποχρεωτικοί οι όροι που αναφέρονται: α) στην 
Κάλυψη οικοδομής με στέγη από κεραμίδια ή πλάκες με μεγίστη κλίση 
50% και μέγιστη προεξοχή 0,80μ. 

β) Χρωματισμός των όψεων του κτιρίου λευκό ή γκρίζο. 

γ) Κάλυψη εξώστη ανοικτού καλυμμένου με τα ίδια υλικά της στέγης 
και με μέγιστο μήκος τα 2/3 της όψης και. 

δ) Κατασκευή στηθαίων εξωστών και εξωτερικής σκάλας από σοβά 
κονΐασμα, ξύλο ή σίδηρο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τμ. Πολ. και Πολ. Εφ. της Νομαρχίας Ιωαννίνων ώστε 
να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181 Δ’ και του Π.Δ/τος 14.2.87 
ΦΕΚ 133Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων των οικισμών. Κατά τα λοιπά ισχύουν τα οριζό¬ 
μενα στα II. Δ/γματα της 24.4.85 ΦΕΚ 181Δ' και της 14.2.87 ΦΕΚ 
133Δ'. 

5. Το σχεδιάγραμμα οριοθέτησης κλίμακας περίπου 1:5000 που συ¬ 
νοδεύει την παρούσα απόφαση αναρτάται ταυτόχρονα με την δημο¬ 
σίευση σε ΦΕΚ, στον πίνακα ανακοινώσεων του Τμ. και Πολ. Εφ. Ν. 
Ιωαννίνων. 

6. Η απόφαση αυτή με την καρτέλα ειδικών όρων δόμησης που τη 
συνοδεύουν να δημοσιευθεί στην Εφημερίδα της Κυβερνήσεως. 

Ιωάννινα, 30 Ιουνίου 1988 

Ο Νομάρχης 
ΔΗΜ. ΟΙΚΟΝΟΜΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π 1112 (3) 

Ένταξη σε κατηγορίες και καθορισμός ορίων του οικισμού ΑΓ. ΕΙ¬ 
ΡΗΝΗ της Κοινότητας Αγ. Ειρήνης Νομού Λακωνίας με καθορισμό 

όρων και περιορισμών δόμησης. 

ο Νομάρχης λακωνιας 

Έχοντας υπόψη: ' 

1. Τις διατάξεις του Ν. 3200/55 και του Ν.Δ. 532/72 «περί διοικη¬ 
τικής αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων 
στον Υπουργό Β. Ελλάδος και τους Νομάρχες», όπως τροποποιήθηκε 
με το Ν.Δ. 1018/71. 

3. Τις διατάξεις του Ν.Δ. της17.7.1923 «περί σχεδίων πόλεων». 

4. Τις διατάξεις του Ν. 1337/83, όπως τροποποιήθηκε με το Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγοριών αυτών 
και καθορισμού όρων και περιορισμών δόμησής τους», όπως τροποποιή¬ 
θηκε με το από 14.2.87 Π.Δ. (ΦΕΚ 133Δ' της 23.2.1987). 

7. Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετικά μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων του υπόψη οικι¬ 
σμού. 

8. Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του Υπ. ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απογραφών του 
κράτους από την Ε.Σ.Υ.Ε. 

10. Την υπ’ αριθμό 39/1987 Απόφαση (γνωμοδότηση για την πα¬ 
ραπάνω μελέτη) τόύ Κοινοτικού Συμβουλίου Αγ. Ειρήνης ύστερα από 
την τήρηση της νόμιμης διαδικασίας. 

11 . Το υπ’ αριθμό Δ 945/28.9.88 έγγραφο της Δ/νσης Δασών Λα¬ 
κωνίας. 

12. Το υπ’ αριθ. 2667/2.3.88 έγγραφο της 5ης Εφορείας Βυζαντι¬ 
νών Αρχαιοτήτων Σπάρτης. 

13. Το υπ’ αριθμό 1695/21.12.87 έγγραφο της Ε’ Εφορείας Προϊ¬ 
στορικών και κλασσικών Αρχαιοτήτων Σπάρτης. 

14. Τη γνωμοδότηση του Συμβουλίου Χ.Ο.Π. του Νομού που λή- 
φθηκε κατά τη συνεδρία στις 7.6.1988, με αριθμό Πράξης 7η, αποφα¬ 
σίζουμε: 

1. Κατατάσσουμε τον οικισμό ΑΓ. ΕΙΡΗΝΗ της Κοινότητας Αγ. Ει¬ 
ρήνης του Ν. Λακωνίας, στις· κατηγορίες: 

α) Ως προς τη θέση στο χώρο: Ούτε περιαστικός, ούτε παραλιακός ή 
τουριστικός. 

β) Ως προς το βαθμό προστασίας: Αδιάφορος. 

γ) Ως προς ιη' δυναμικότητα: Στάσιμος. 

δ) Ως προς το βαθμό διασποράς: Συνεκτικός. 

ε) Ως προς το μέγεθος: Μικρός. 

2. Καθορίζουμε τα όρια του οικισμού ΑΓ. ΕΙΡΗΝΗΣ της Κοινότη¬ 
τας Αγ. Ειρήνης Λακ/νος με τα στοιχεία από 1 έως 21, όπως αυτά φαί¬ 
νονται στο συνοδευτικό της παρούσας σχεδιάγραμμα σε κλίμακα 


1:5.000, που αποτελεί αναπόσπαστο μέρος της απόφασης αυτής και 
συντάχθηκε με βάση τα στοιχεία του χάρτη και επιτόπιου ελέγχου. 

Από την παραπάνω οριοθετούμενη περιοχή εξαιρούνται ώς αρχαιο¬ 
λογικοί χώροι α) ζώνη προστασίας είκοσι πέντε (25) μ. γύρω από το 
Ναό Αγ. Ειρήνης και β) ζώνη προστασίας δεκαπέντε (15) μ. γύρω από 
τον Πύργο ιδιοκτησίας Σπυρίδωνα του Χαράλαμπου Σούπου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης, για τον προαναφερόμενο οικισμό: 

Α. Γενικοί όροι δόμησης: 

I. Μέσα στα όρια του Οικισμού ισχύουν οι γενικοί όροι δόμησης που 
προβλέπονται από το Π. Δ/γμα της 24.4.85 (ΦΕΚ 181 Δ'της 3.5.85) 
όπως τροποποιήθηκε με το από 14.2.87 Π. Δ/γμα (ΦΕΚ 133 Δ’ της 
23.2.87) και για τον οικισμό αυτό καθορίζουμε την κατά κανόνα αρτιό¬ 
τητα στα πεντακόσια (500) τ.μ. 

II. Κατά παρέκκλιση μέσα στα όρια του οικισμού αυτού, θεωρούνται 
άρτια τα οικόπεδα με όποιο εμβαδόν είχαν στις 3.5.85, ημέρα δημο¬ 
σίευσής του από 24.4.85 Π. Δ/τος. 

III. Κατά τη μελέτη οριοθέτησης του οικισμού που έγινε σύμφωνα με 
το από 24.4.85 Π. Δ/γμα (ΦΕΚ 181 Δ' της 3.5.85), προέκυψε ότι όλα 
τα κτίρια στον οικισμό είναι μονώροφα και διώροφα, όπως φαίνεται και 
στο αντίστοιχο δελτίο Αρχιτεκτονικής Αναγνώρισης και γι’ αυτό το 
λόγο, το μέγιστο επιτρεπόμενο ύψος των κτιρίων ορίζεται σε 7,50 μ. 

Επιτρέπεται υπέρβαση του μέγιστου επιτρεπόμενου ύψους μόνο για 
την κατασκευή στέγης, η οποία στο ανώτερο σημείο της δε θα υπερβαί¬ 
νει τα 2,00 μ. 

Β. Ειδικοί όροι δόμησης: 

Οι λοιπές ενδείξεις του Δελτίου Αρχιτεκτ. Αναγνώρισης που συνο¬ 
δεύει την παρούσα και αποτελεί αναπόσπαστο μέρος της είναι δυνητικές 
για τον ιδιοκτήτη ή το μελετητή. 

4. Προϋπόθεση για την έκδοση οικοδομικής αδείας είναι η άσκηση 
ελέγχου θεμελίων από την Ε’ Εφορεία Προϊστορικών και Κλασσικών 
Αρχαιοτήτων Σπάρτης για όλη την εντός οικισμού περιοχή. 

5. Πριν από οποιαδήποτε κατάτμηση οικοπέδων εντός των ορίων του 
οικισμού, θα πρέπει να θεωρείται το σχετικό Τοπογραφικό διάγραμμα 
από το Τ.Π. και Π.Ε. της Νομαρχίας ώστε: 

α) Να εξασφαλίζεται η συνέχεια των κοινόχρηστων χώρων σύμφωνα 
με τα οριζόμενα στις διατάξεις της παραγρ. 1 του άρθρου 6 του από 
24.4.85 Π. Δ/τος (ΦΕΚ 181 Δ’ της 3.5.85), όπως τροποποιήθηκε με 
το από 14.2.87 Π. Δ/γμα (ΦΕΚ 133 Δ' της 23.2.87). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Η παρούσα απόφαση με την καρτέλα των ειδικών όρων δόμησης που 
την συνοδεύουν, να δημοσιευθεί στην Εφημερίδα της Κυβερνήσεως. 

Αμέσως μετά τη δημοσίευσή της στην Εφημερίδα της Κυβερνήσεως, · 
ακριβές αντίγραφο του υπό κλίμακα 1:5.000 πρωτοτύπου διαγράμμα¬ 
τος που τη συνοδεύει, να αναρτηθεί επί δέκα πέντε (15) ημέρες στον πί¬ 
νακα ανακοινώσεων του Τμήματος Πολεοδομίας και Πολεοδομικών 
Εφαρμογών Ν. Λακωνίας, για να λάβουν γνώση οι ενδιαφερόμενοι. 

Σπάρτη, 16 Νοεμβρίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π 1278 ( 4 ) 

Ένταξη σε κατηγορίες και καθορισμός ορίων του οικισμού ΡΕΙΧΙΑ - 
ΜΠΕΛΕΣΑΐίΚΑ της Κοινότητας Ρειχέας Επιδ. Λιμηράς Νομού 
Λακωνίας με καθορισμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικη¬ 
τικής αποκέντρωσης». ' / · 

2. Τις διατάξεις τού Α.Ν. 314/68 «περί παροχής αρμοδιοτήτων 
στον Υπουργό Β. Ελλάδος και τους Νομάρχες», όπως τροποποιήθηκε 
με το Ν.Δ. 1018/71. 

3. Τις διατάξεις του Ν.Δ. της 17.7.1923 «περί σχεδίων πόλεων». 

4. Τις διατάξεις του Ν. 1337/83, όπως τροποποιήθηκε με το Ν. 
1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγοριών αυτών 
και καθορισμού όρων και περιορισμών δόμησής τους», όπως τροποποιή¬ 
θηκε με το από 14.2.87 Ι1.Δ. (ΦΕΚ 133Δ της 23.2.1987). 

7. Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων του υπόψη οικι¬ 
σμού. 

8. Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του Υπ. ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απογραφών του 
κράτους από την Ε.Σ.Υ.Ε.· 

10. Την απόφ. οικ. Π 297/1984 «καθορισμός οικισμών που εφαρ¬ 
μόζονται οι όροι και περιορισμοί δομήσεως του 23.12.1982 Π.Δ. 
(ΦΕΚ 136Δ-/15.2.84)». 

11. Την υπ’ αριθμό 3/1988 Απόφαση (γνωμοδότηση για την παρα¬ 
πάνω μελέτη) του Κοινοτικού Συμβουλίου Ρειχέας ύστερα από την τή¬ 
ρηση της νόμιμης διαδικασίας. 

12. Το υπ’ αριθμό 1052/13.6.88 έγγραφο της Δ/νσης Δασών Λα¬ 
κωνίας. 

13. Το υπ’ αριθ. 823/4.4.38 έγγραφο της 5ης Εφορείας Βυζαντι¬ 
νών. Αρχαιοτήτων Σπάρτης. 

14. Το υπ’ αριθμό 12/25.2.88 έγγραφο της Ε’ Εφορείας Προϊστορι¬ 
κών και κλασσικών Αρχαιοτήτων Σπάρτης. 

15. Τη - γνωμοδότηση του Συμβουλίου Χ.Ο.Π. του Νομού που λή- 
φθηκε κατά τη συνεδρία στις 12.8.1988, με αριθμό Πράξης 8η, απο¬ 
φασίζουμε: 

1. Κατατάσσουμε του οικισμό ΡΕΙΧΕΑΣ της Κοινότητας Ρειχέας 
του Ν. Λακωνίας, στις κατηγορίες: 

α) Ως προς τη θέση στο χώρο: Ούτε περιαστικός, ούτε παραλιακός ή 
τουριστικός. · 

β) Ως προς το βαθμό προστασίας: Αδιάφορος, 
γ) Ως προς τη δυναμικότητα: Στάσιμος, 
δ) Ως προς το βαθμό διασποράς: Συνεκτικός, 
ε) Ως προς το μέγεθος: Μεσαίος. 

2. Κατατάσσουμε τον οικισμό Μπελεσαϊϊκων της Κοινότητας Ρει¬ 
χέας, στις κατηγορίες: 

α) Ως προς τη θέση στο χώρο: Ούτε περιαστικός, ούτε παραλιακός ή 
τουριστικός. 

β) Ως προς το βαθμό προστασίας: Αδιάφορος, 
γ) Ως προς τη δυναμικότητα: Στάσιμος. 


δ) Ως προς το βαθμό διασποράς: Συνεκτικός, 
ε) Ως προς το μέγεθος: Μικρός. 

3. Καθορίζουμε τα όρια των οικισμών ΡΕΙΧΕΑΣ ΚΑΙ ΜΠΕΛΕ- 
ΣΑΙΪΚΩΝ της Κοινότητας Ρειχέας Επιδ. Λιμηράς με τα στοιχεία από 1 
έως 21, όπως αυτά φαίνονται στο συνοδευτικό της παρούσας σχεδιά¬ 
γραμμα σε κλίμακα 1:5.000, που αποτελεί αναπόσπαστο μέρος της 
απόφασης αυτής και συντάχθηκε με βάση τα στοιχεία του χάρτη και 
επιτόπιου ελέγχου. 

Εξαιρείται από τη δόμηση ζώνη προστασίας 200 μ. γύρω από το Κά¬ 
στρο και Ναό Αγ. Δημητρίου. 

4. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης, για τους προαναφερόμενους οικισμούς: 

Α. Γενικοί όροι δόμησης: 

I. Μέσα στα όρια του Οικισμού ισχύουν οι γενικοί όροι δόμησης που 
προβλέπονται από το Π. Δ/γμα της 24.4.85 (ΦΕΚ 181 Δ της 3.5.85) 
όπως τροποποιήθηκε με το από 14.2.87 Π. Δ/γμα (ΦΕΚ 133 Δ της 
23.2.87) και για τον οικισμό αυτό καθορίζουμε την κατά κανόνα αρτιό¬ 
τητα στα πεντακόσια (500) τ.μ. 

II. Κατά παρέκκλιση μέσα στα όρια των οικισμών αυτών, θεωρού¬ 
νται άρτια τα οικόπεδα με όποιο εμβαδόν είχαν στις 3.5.85, ημέρα δη¬ 
μοσίευσής του από 24.4.85 Π. Δ/τος. 

III. Κατά τη μελέτη οριοθέτησης των οικισμών που έγινε σύμφωνα 
με το από 24.4.85 Π. Δ/γμα (ΦΕΚ 181 Δ' της 3.5.85), προέκυψε ότι 
όλα τα κτίρια στους οικισμούς είναι μονώροφα και διώροφα, όπως φαί¬ 
νεται και στο αντίστοιχο δελτίο Αρχιτεκτονικής Αναγνώρισης και γι 
αυτό το λόγο, το μέγιστο επιτρεπόμενο ύψος των κτιρίων ορίζεται σε 
7,50 μ. Επιτρέπεται υπέρβαση του μέγιστου επιτρεπόμενου ύψους μόνο 
για την κατασκευή στέγης, η οποία στο ανώτερο σημείο της δε θα υπερ¬ 
βαίνει τα 2,00 μ. 

Β. Ειδικοί όροι δόμησης: 

α) Οι διώροφες ανεγειρόμενες οικοδομές θα καλύπτονται με στέγη, 
β) Επιβάλλονται ξύλινα κουφώματα. 

γ) Οι λοιπές ενδείξεις του Δελτίου Αρχιτεκτ. Αναγνώρισης που συνο¬ 
δεύει την παρούσα και αποτελεί αναπόσπαστο μέρος της είναι δυνητικές 
για τον ιδιοκτήτη ή το μελετητή. 

4. Προϋπόθεση για την έκδοση οικοδομικής αδείας στην πρώτη σειρά 
οικοδομών γύρω από το Ναό Ζωοδόχου Πηγής είναι η σύμφωνη 
γνώμη της αρμόδιας Αρχιτεκτονικής επιτροπής. 

5. Πριν από οποιαδήποτε κατάτμηση οικοπέδων μέσα στα όρια του 
οικισμού, θα πρέπει να θεωρείται το σχετικό Τοπογραφικό διάγραμμα 
από το Τ.Π. και Π.Ε. της Νομαρχίας ώστε: 

α) Να εξασφαλίζεται η συνέχεια των κοινόχρηστων χώρων σύμφωνα 
με τα οριζόμενα στις διατάξεις της παραγρ. 1 του άρθρου 6 του από 
24.4,85 Π. Δ/τος (ΦΕΚ 181 Δ' της 3.5.85), όπως τροποποιήθηκε με 
το από 14.2.87 Π. Δ/γμα (ΦΕΚ 133 Δ' της 23.2.87). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Η παρούσα απόφαση με την καρτέλα των ειδικών όρων δόμησης που 
τη συνοδεύουν, να δημοαιευθεί στην Εφημερίδα της Κυβερνήσεως. 

Αμέσως μετά τη δημοσίευσή της στην Εφημερίδα της Κυβερνήσεως, 
ακριβές αντίγραφο του υπό κλίμακα 1:5.000 πρωτοτύπου διαγράμμα¬ 
τος που τη συνοδεύει, να αναρτηθεί επί δέκα πέντε (15) ημέρες στον πί¬ 
νακα ανακοινώσεων του Τμήματος Πολεοδομίας και Πολεοδομικών 
Εφαρμογών Ν. Λακωνίας, για να λάβουν γνώση οι ενδιαφερόμενοι. 

Σπάρτη, 16 Νοεμβρίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

